**Povzetek revizijskega poročila *Pravilnost poslovanja politične stranke Zagorje gre naprej – Združenje za napredek Zasavja v letu 2015***

Računsko sodišče je izvedlo revizijo pravilnosti poslovanja politične stranke *Zagorje gre naprej – Združenje za napredek Zasavja* v letu 2015.

*Cilj revizije* je bil izrek mnenja o pravilnosti poslovanja politične stranke Zagorje gre naprej – Združenje za napredek Zasavja v letu 2015. Računsko sodišče je preverjalo skladnost poslovanja politične stranke Zagorje gre naprej – Združenje za napredek Zasavja z Zakonom o političnih strankah ter Zakonom o volilni in referendumski kampanji.

Računsko sodišče je o pravilnosti poslovanja politične stranke Zagorje gre naprej – Združenje za napredek Zasavja v letu 2015 izreklo *mnenje s pridržkom*, ker je bila v register članov politične stranke Zagorje gre naprej – Združenje za napredek Zasavja vpisana fizična oseba, ki je državljan Bosne in Hercegovine, pri čemer Statut stranke Zagorje gre naprej – Združenje za napredek Zasavja ne predvideva častnih članov stranke.

Računsko sodišče tudi ni moglo potrditi, da je register članov politične stranke Zagorje gre naprej – Združenje za napredek Zasavja pravilen, ker ni moglo preveriti pristopnih izjav državljank in državljanov, ki so vpisani v register članov politične stranke Zagorje gre naprej – Združenje za napredek Zasavja, ter ali je fizična oseba, ki je vpisana v register članov politične stranke Zagorje gre naprej – Združenje za napredek Zasavja, državljan Republike Slovenije.

Ljubljana, 14. decembra 2016